1 



Sporae ovales minutissimae coloratae. 



Asci cylindrici, immixtis paraphysibus subulatis prominen- 

 tibus hyalinis. 



Stipes solidus, neque volva, neque velo praeditus. 



Habitum Agaricorum fallaciter aemulatur. 



Hoc genus in honorem dicavi Joannis Friedend Ruthe, pe- 

 ritissimi ac diligentissimi naturae scrutatoris, praeceptoris su- 

 premi in schola polytechnica Berolinensi, ut mycologis memo- 

 riam illius viri servem, qui primus mycologiam in schola su- 

 pramemorata docuit scientiamque fungorum multum adjuvit. 

 Praetereo, illum virum, autorem florae Marchiae ac Lusatiae in- 

 ferioris atque indagatorem plantarum hu jus regionis diligentissi- 

 mum jam mereri hoc monumentum, cujus labore flora Beroli- 

 nensis multis novis incolis amplificata est. 



1. Ruthea involuta. Op. Pileo depresso glabro subvis- 

 cido pallide ochraceo-ferruginascente, margine tomen- 

 toso involuto striato; lamellis sordide flavidis dichoto- 

 mis, versus stipitem subporiformibus 5 stipite crasso 

 subaequali, sordide flavido, dein fusco. 



Agaricus lateralis SchaefF. t. 72. Agaricus contiguus Bull, 

 t. 240. Sow. tab. 56. ! Agaricus involutus Batsch Elench. fung. 

 Contin. lma. p. 39. t. XIII. f. 61. a — e.! Klotzsch Herb, 

 myc. I. n. 18. Fries Syst. Myc. I. p. 271. et Wallroth Flor, 

 crypt. Germ. II. p. 654. (synon. excl.) Agaricus involutus a Pers. 

 Syn. p. 448. (excl. Bull. t. 576. f- 1.) Pileus glaber laevis, 

 centro depressus, aere humido viscidus, pallide ochraceo-ferru- 

 ginascens, 3 — 9 unc. latus, \ — 1 unc. crassus , margine flavo- 

 virente , involuto finesque laminarum periphericos obtegente, 

 dense subvilloso-tomentoso, ac laminis tarn fortiter appresso, ut 

 vestigia earum in margine, aetate provecta minus involuto, ad- 

 huc plane conspici queant. Margo nonnunquam undulatus in 

 speciminibus maximis, quin imo sublobatus. 



Lamellae pallide luteae, deinde sporis ex superficie emissis 

 ochraceo-ferrugineae, dichotomae, immixtis brevioribus, basi sub- 

 poriformes, subinde simplices 3 lin. latae, stipiti adnatae, licet 

 vix in eodem decurrant. Receptaculum sordide luteum glabrum, 

 dense sulcato-striatum, sulcis vel striis, e centro radiantibus, pa- 

 rallelis, saepe dichotomis, rarius anastomosantibus. 



